ศบค.แถลงพบติดเชื้อ “โควิด” ใหม่ 1 ราย กลับจากเนเธอร์แลนด์ สะสมล่าสุด 3,411 คน
ศบค.แถลงพบติดเชื้อ “โควิด” ใหม่ 1 ราย กลับจากเนเธอร์แลนด์ สะสมล่าสุด 3,411 คน
29 ส.ค. 2563

ศูนย์บริหารสถานการณ์โควิด-19 (ศบค.) รายงานสถานการณ์การแพร่ระบาดของไวรัสโควิด-19 ในประเทศวันนี้ว่าพบผู้ป่วยยืนยันติดเชื้อรายใหม่ 1 ราย เป็นหญิงไทย อายุ 30 ปึ อาชีพรับจ้าง เดินทางมาจากประเทศเนเธอร์แลนด์ และเข้าพักใน State Quarantine ในจ.ชลบุรี และตรวจหาเชื้อครั้งที่ 2 ในวันที่ 26 ส.ค. ผลตรวจพบเชื้อ ไม่มีอาการ
สำหรับผู้ป่วยยืนยันสะสมล่าสุดอยู่ที่ 3,411 ราย เป็นผู้ป่วยในประเทศ 2,444 ราย และตรวจพบในสถานที่กักกันที่รัฐจัดให้ 474 ราย จำนวนผู้ป่วยรักษาหายแล้วรวม 3,242 คน และยังมีผู้ป่วยรักษาตัวอยู่ในโรงพยาบาล 111 คน ขณะที่ไม่มีผู้เสียชีวิตเพิ่มเติม โดยยอดผู้เสียชีวิตสะสมอยู่ที่ 58 ราย
ด้านสถานการณ์ทั่วโลก มียอดผู้ติดเชื้อสะสมรวม 24,906,503 ราย อาการรุนแรง 61,188 ราย รักษาหายแล้ว17,296,990 ราย ยอดผู้เสียชีวิต สะสมรวม 841,290 ราย